Dark Album

Dark Album on suomalaisen Wigwam-yhtyeen seitsemäs studioalbumi, joka julkaistiin vuonna 1977. Albumi jäi Wigwamin viimeiseksi studiolevyksi yli viiteentoista vuoteen ja rumpali Ronnie Österbergin viimeiseksi Wigwam- levyksi. Albumin tekoprosessi oli pitkä. Se nauhoitettiin ensimmäisen kerran Finnlevyn studiolla ilman ulkopuolista tuottajaa, sillä Virgin-levy-yhtiön ehdottamat tuottajat ja yhtye eivät sopineet yhteen.Tapio Korjus Rytmi 5/2000 Kaksi edellistä albumia Britanniassa julkaissut Virgin ei hyväksynyt tulosta ja päätti Wigwamin sopimuksen. Tämä oli toisaalta osa Virgin-yhtiön tietoista päätöstä muuttaa yhtiön suuntaa pois leimallisesti kokeilevasta ja progressiivisesta musiikista, jota yhtiöllä edustivat muun muassa Mike Oldfield ja Tangerine Dream.Terry Southern: Virgin - A history of Virgin Records. A Publishing Ltd. ISBN 1-89911600-1. Tämän jälkeen yhtye siirtyi Love-studiolle edelleen ilman ulkopuolista tuottajaa ja äänitti levyn osaksi uudelleen.Måns Groundstroem. Rytmi 5/2000. Svart Records julkaisi alkuperäisen, Virginin hylkäämän version kesällä 2018. Albumi sisälsi kaksi Love-recordsin CD-version bonuskappaletta ja hieman loppusilausta vaille jääneitä versioita kappaleista. Suurin ero on Horace’s Aborted Rip-off Scheme- kappaleen kitarasoolo, joka poistettiin Virginin pyynnöstä lopullisesta julkaisusta. Yhtiö on julkaissut myös Collected singles -kokoelman. Albumi julkaistiin Suomessa vuonna 1977 vinyylilevynä ja C-kasettina Love Recordsin toimesta. Vuonna 1978 albumi julkaistiin vinyylilevynä Ruotsissa. Albumista julkaistiin 1980-luvulla kolme uusintapainosta vinyylilevynä: vuonna 1985 virheellisenä painoksena, 1987 sekä tuntemattomana julkaisuvuotena. Vuonna 1991 albumi julkaistiin ensi kertaa CD-levynä peräti neljänä eri painoksena kahdella bonuskappaleella. Vuonna 2008 julkaistiin remasteroitu CD-painos Siboney Oy:n toimesta. Vuonna 2010 albumi julkaistiin Venäjällä epävirallisena CD-painoksena. Vuonna 2018 Svart Records julkaisi albumista CD-painoksen ja kaksi uutta vinyylipainosta: 200 kappaleen rajoitetun painoksen harmailla levyillä ja 300 kappaleen rajoitetun painoksen mustilla levyillä. Julkaisu sisältää myös bonuslevyn, jolla on vuoden 1985 virhepainos. Sama julkaisu julkaistiin Svart Recordsin toimesta uudestaan rajoitettuna vinyylipainoksena pinkinn värisillä levyillä. Dark Album muodostui kaupalliseksi flopiksi; se ei noussut Suomessa Top 30:een. Tämä kieli aikojen muuttumisesta ja progressiivisen rockin hiipumisesta ilmiönä. == Kappaleet == Kaikki kappaleet säveltänyt Pekka Rechardt ja sanoittanut Jim Pembroke, ellei toisin mainita. Kaikki kappaleet sovittanut Wigwam. === A-puoli === # # # # === B-puoli === # * # # # === Daemon Duncentan's Request (1985 virhepainos, julkaistu myös 2018 ja 2021) === === A-puoli === # # # === B-puoli === # * # # === CD-bonukset === # * # == Kokoonpano == === Wigwam === * Jim Pembroke – laulu, flyygeli ja sähköpiano * Pekka Rechardt – sähkökitara ja akustinen kitara (2, 10) * Måns Groundstroem – (sähkö)basso * Ronnie Österberg – rummut === Vierailevat muusikot === * Pedro "Hessu" Hietanen – erilaiset kosketinsoittimet (2, 5-7, 9, 10) ja harmonikka (10) * Jukka Gustavsson – urut (1, 4) * Pekka "Pave" Maijanen – taustalaulu (1, 2, 4, 8) * Timo Kojo – taustalaulut (1, 8) === Tuotanto === * Wigwam - tuotanto, äänitys ja tekniikka (Love Studios, Helsinki, kesä 1977) * Mick Glossop - äänitys ja tekniikka (Finnlevy-Takomo Studios, Helsinki, helmi-maaliskuu 1977) * Erkki Hyvönen - äänitys (Love Studios, Helsinki, kesä 1977) *Love Studios - uudelleenmiksaus (Love Studios, 1977) * Rauno Liukkonen - masterointi * Timo Kelaranta - kansi ja vuoden 2018 LP-painoksen valokuvat (SAFTRA) * Pauli Saastamoinen - vuosien 1991 ja 2008 CD-painoksien sekä vuoden 2018 LP-painoksen masterointi (Finnvox, Helsinki, 1991, elokuu 2007 ja huhtikuu 2018) * Japa Mattila - vuoden 2008 CD-painoksen ja vuoden 2018 LP-painoksen ulkoasu * Svart Records - vuoden 2018 LP-painoksen tuotanto * Jaakko Riihimaa - vuoden 2018 painoksen tuotanto == Lähteet == Luokka:Wigwamin albumit Luokka:Vuoden 1977 albumit Luokka:Love Recordsin albumit